આમ તો અંતરિક્ષને આંબવાની સ્પેસ-રેસ ૬૦ના દાયકાથી શરૂ થઈ હતી. સહુથી પહેલાં રશિયાએ સ્પુટનિક નામનું યાન અંતરિક્ષમાં મોકલી વિશ્વને ચોંકવી દીધું હતું. તેમાં લાયકા નામની બિલાડીને અંતરિક્ષમાં મોકલવામાં આવી હતી, તે પછી અમેરિકાએ અંતરિક્ષ સંશોધનમાં પોતાની સર્વોપરીતા સિદ્ધ કરવા ચંદ્ર પર અંતરિક્ષયાન મોકલ્યું અને નીલ આર્મસ્ટેંગ અને બઝ આલ્ડ્રાન નામના બે અંતરિક્ષયાત્રીઓને ચંદ્ર પર મોકલ્યા હતા. આ રશિયા અને અમેરિકા વચ્ચેનું એક પ્રકારનું શીત યુદ્ધ જ હતું. વર્ષો બાદ એ શીત યુદ્ધ સમાપ્ત થઈ ગયું. આજે અમેરિકા અને રશિયા ઘણાં અંતરિક્ષ સંશોધનમાં એકબીજાના સાથી છે, એ કારણે જ હવે નવાં સંશોધનો વિશ્વને પ્રાપ્ત થઈ રહ્યાં છે. પૃથ્વીવાસીઓને એ વાત જાણવામાં હંમેશાં રસ રહ્યો છે કે શું આ બ્રહ્માંડમાં આપણે એકલા જ છીએ ? શું બીજા ગ્રહો પર આપણાં જેવા અથવા તો આપણાંથી જુદા પ્રકારના માનવજીવો વસે છે ?